b'\n_START_ARTICLE_\nUdruga vinogradara, vinara i maslinara\n_START_PARAGRAPH_\nUdruga vinogradara, vinara i maslinara iz Primo\xc5\xa1tena osnovana je dana 22. listopada 2000. godine.\n_START_SECTION_\nProjekti\n_START_PARAGRAPH_\nTrenuta\xc4\x8dno Udruga radi na dva velika projekta a to su:_NEWLINE_1. Podizanje maslinika na napu\xc5\xa1tenom poljoprivrednom zemlji\xc5\xa1tu u ukupnoj povr\xc5\xa1ini od 50 Ha. Projekt nosi naziv "Ekooliv", planiran je kao eko-maslinik s navodnjavanjem. U tijeku su radovi na \xc4\x8di\xc5\xa1\xc4\x87enju terena od raslinja i korova, a prva sadnja predvi\xc4\x91ena je za jesen 2004. godine. Paralelno s ovim radovima, intenzivno se radi na obnovi starih napu\xc5\xa1tenih stabala maslina te \xc4\x87e pru\xc5\xbeati stru\xc4\x8dnu pomo\xc4\x87 sadnji novih sadnica._NEWLINE_2. Pokusna sadnja vinove loze na odavno zapu\xc5\xa1tenim vinogradima. Tijekom ovog mjeseca vr\xc5\xa1it \xc4\x87e se pokusna sadnja vinove loze sorte Babi\xc4\x87 na zemlji\xc5\xa1tu gdje su nekad bili vinogradi. Cilj je definitivno vidjeti mo\xc5\xbee li vinova loza uspjevati na mjestu gdje je nekada bila vinova loza. Ta dilema je prisutna u Primo\xc5\xa1tenu godinama i do sada se o tome dosta pisalo, ali se nije prakti\xc4\x8dno poku\xc5\xa1alo utvrditi odr\xc5\xbeivost nekih tvrdnji. Podru\xc4\x8dje Primo\xc5\xa1tena je 100\xc2\xa0% te\xc5\xa1ki kr\xc5\xa1 s malo zemlje i zbog na\xc4\x8dina obrade i pripreme terena za sadnju sigurno je jedinstven u svijetu. Slike primo\xc5\xa1tenskih vinograda su u Ujedinjenim narodima i u Japanu._NEWLINE_U postupku je procedura da se podru\xc4\x8dje vinograda na predjelu \'Bucavac\' uvrsti u Unescov program za\xc5\xa1ti\xc4\x87enog krajolika. U na\xc5\xa1em programu sudjeluje i na\xc5\xa1a Op\xc4\x87ina Primo\xc5\xa1ten, \xc5\xbdupanija \xc5\xa0ibensko-kninska, Vinoplod-\xc5\xa0ibenik, Institut za jadranske kulture, Hrvatski zavod za poljoprivredno-savjetodavnu slu\xc5\xbebu i Agronomski fakultet u Zagrebu. Udruga o\xc4\x8dekuje da \xc4\x87e ovaj pokus uspjeti te da \xc4\x87e nakon pozitivnih rezultata do\xc5\xbeivjeti renesansu, a to bi za primo\xc5\xa1tenski kraj bio zaista veliki dobitak.'